Recommended byColombia
1. యంగ్ టైగర్ ఎన్టీఆర్
‘మచ్చల పులి ముఖంపై గాండ్రిస్తే ఎట్టుంటుందో తెలుసా? మట్టి తుఫాన్ చెవిలో మోగితే ఎట్టుంటాదో తెలుసా? వేట కొడవలి చేతపట్టి యంగ్ టైగర్ శత్రువుల్ని ఊచకోత కోస్తూ ‘కంటపడితే కనికరిస్తానేమో.. ఎంటపట్టానా నరికేస్తా’ అని ఎన్టీఆర్ గాండ్రిస్తుంటే మాస్ ఆడియన్స్‌ కుర్చీల్లో కుర్చోవడం కష్టమే. ‘జై లవకుశ’ చిత్రంలో తన నట విశ్వరూపాన్ని చూపించిన ఎన్టీఆర్ స్మాల్ గ్యాప్ తరువాత త్రివిక్రమ్ శ్రీనివాస్‌తో ఫ్యాక్షన్ నేపథ్యంలో రాయలసీమ బ్యాక్ డ్రాప్‌లో అరవింద సమేతగా ప్రేక్షకుల ముందుకు వచ్చారు. ‘ఆది’ సినిమాలో ఆదికేశవరెడ్డిగా పవర్ ఫుల్ పాత్రలో కనిపించిన ఎన్టీఆర్ ఆ తరహా పాత్రలో చాలా ఏళ్ల తరువాత కనిపిస్తున్నారు. వీరరాఘవుడిగా సిక్స్ ప్యాక్‌లో దర్శనం ఇచ్చి ఫస్ట్‌లుక్‌తోటే సర్ ప్రైజ్ చేశాడు ఎన్టీఆర్.
2. త్రివిక్రమ్ శ్రీనివాస్
టాలీవుడ్ అగ్ర దర్శకుల్లో త్రివిక్రమ్ శ్రీనివాస్ చానాళ్ల పాటు ముందు వరుసలోనే ఉన్నారు. అయితే ‘అజ్ఞాతవాసి’ డిజాస్టర్ తరువాత బాగా డౌన్ అయ్యారు త్రివిక్రమ్. నువ్వే కావాలి, నువ్వు నాకు నచ్చావ్, మన్మథుడు లాంటి బ్లాక్ బస్టర్ హిట్ చిత్రాలకు కథ, మాటలు అందించి దర్శకుడిగా.. అతడు, జులాయి, అత్తారింటికి దారేది, అ..ఆ, సన్నాఫ్ సత్యమూర్తి చిత్రాలతో సత్తా చాటారు. ఇక స్టార్ హీరోలందరితోనూ సినిమాలు చేసిన త్రివిక్రమ్.. ఎన్టీఆర్‌తో సినిమా తీసేందుకు చాలా ఏళ్లు సమయం తీసుకుని ఎన్టీఆర్ కోసం కసితో తన శైలికి భిన్నంగా ‘అరవింద సమేత’ కథను తయారు చేశారు త్రివిక్రమ్. తన సినిమాల్లో రక్తపాతం, హింసలకు దూరంగా ఉండే త్రివిక్రమ్ ‘అరవింద సమేత’లో రక్తపుటేరులు పారిస్తున్నారు. టీజర్, ట్రైలర్‌లలో ఎన్టీఆర్‌తో ఊచకోత కోయిస్తూ.. అసలు సిసలు సీమ ఫ్యాక్షనిజం ఎలా ఉంటుందో శాంపిల్ చూపించాడు. ఎన్టీఆర్, త్రివిక్రమ్ ఇద్దరూ కలిసి మొదటిసారి పనిచేయడంతో ఈ సినిమాపై అంచనాలు ఏర్పడ్డాయి.
3. తమన్
నిన్న మొన్నటి వరకూ తమన్ మ్యూజిక్‌పై చాలా మందికి సందేహాలు ఉండేవి. అయితే ‘అరవింద సమేత’ చిత్రానికి అద్భుతమైన సంగీతాన్ని ఇచ్చి విమర్శకులకు గట్టి సమాధానం చెప్పాడు తమన్. ఈ చిత్రం నుండి విడుదలైన అన్ని పాటలు మ్యూజికల్ హిట్‌గా నిలిచాయి. ‘పెనిమిటి’,‘అనగనగనగా’, ‘ఏడపోయినాడో’, ‘రెడ్డి ఇక్కడ సూడు’ సాంగ్స్ సంగీత ప్రియల్ని ఉర్రూతలూగిస్తున్నాయి. వీటిలో ‘రెడ్డి ఇక్కడ సూడు’ సాంగ్ మినహా.. మిగిలిన మూడు పాటలు కథలో భాగంగా ఎమోషన్స్‌ని క్యారీ చేసేలా అద్భుతమైన ట్యూన్స్ ఇచ్చాడు తమన్. ఇక తమన్ పాటకు ఎన్టీఆర్ ఆట తోడైతే రెడ్డిని చూస్తూనే ఉంటారు ప్రేక్షకులు.
Also Read: Aravinda Sametha First Review
4. పూజా హెగ్డే
ఒక లైలా కోసం, ముకుందా చిత్రాలతో ప్రేక్షకుల ముందుకు వచ్చిన పూజా హెగ్డే.. దువ్వాడ జగన్నాథమ్ చిత్రంతో తనలోని గ్లామర్ యాంగిల్‌ని బయటపెట్టింది. ఈ చిత్రం హిట్ కావడంతో అమ్మడుకి ఎన్టీఆర్‌తో జోడీ కట్టే అవకాశం వచ్చింది. ఇక ‘అరవింద సమేత వీర రాఘవ’ టైటిల్‌ని బట్టి ఆమె రోల్‌కి ఉన్న ప్రాధాన్యతను అర్ధం చేసుకోవచ్చు. ఈ మూవీలో అరవిందగా కనువిందు చేసింది పూజా.
5. సునీల్ రీ ఎంట్రీ
కమెడియన్ నుండి హీరోగా ప్రమోట్ అయిన సునీల్ ‘అరవింద సమేత వీర రాఘవ’ చిత్రంలో నీలాంబరి పాత్రతో ప్రేక్షకుల ముందుకు వచ్చారు. కమెడియన్‌గా ఓ వెలుగు వెలిగిన సునీల్.. హీరోగా టర్న్ తీసుకున్న తరువాత ఒకటి రెండు హిట్‌లతో సరిపెట్టేశాడు. ఆ తరువాత వరుస ప్లాప్‌లు ఎదురు కావడంతో తన మిత్రుడు త్రివిక్రమ్ ద్వారా తిరిగి కమెడియన్‌గా ‘అరవింద సమేత’లో సందడి చేశారు.
ఈ ఐదు అంశాలతో పాటు.. హారిక అండ్ హాసిని క్రియేషన్స్ బ్యానర్‌లో నిర్మాత ఎస్. రాధాకృష్ణ (చినబాబు) ఈ చిత్రాన్ని భారీ బడ్జెట్‌తో హై టెక్నికల్ వాల్యూస్‌తో నిర్మించారు. ఈషా రెబ్బా అదనపు ఆకర్షణ కానుండగా.. ప్రతి నాయకుడిగా జగపతి బాబు, ఎన్టీఆర్ తండ్రి పాత్రలో నాగబాబు కీలకపాత్రల్లో నటిస్తున్నారు. పీఎస్ వినూద్ సినిమాటోగ్రఫీ, నవీన్ నూలి ఎడిటింగ్, ఏఎస్ ప్రకాష్ ఆర్ట్ వర్క్, రామ్ లక్ష్మణ్ స్టంట్స్ ఈ సినిమాకి మరింత బలాన్ని చేకూర్చాయి.
Aravindha Sametha: ‘అరవింద సమేత’ థియేట్రికల్ ట్రైలర్
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.